Ятвезь (Баранавіцкі раён)

Я́твезь (, ) — вёска ў Баранавіцкім раёне Брэсцкай вобласці. Уваходзіць у склад Крошынскага сельсавета. Размешчана за 24 км на ўсход ад Баранавіч, за 6 км ад чыгуначнай станцыі Пагарэльцы на лініі Баранавічы—Мінск.

 Гісторыя 
Паводле пісьмовых крыніц вядомы з XVI ст., шляхецкая ўласнасць. У першай палове 1880-х г. у Чэрніхаўскай воласці Навагрудскага павета Мінскай губерні. Паводле перапісу 1897 годзе дзейнічаў хлебазапасны магазін, кузня, карчма, 4 ветраныя млыны.

З 1921 года ў складзе Польшчы, у Чэрніхаўскай гміне Баранавіцкага павета Навагрудскага ваяводства.

З 1939 года ў БССР. З 15 студзеня 1940 года ў Гарадзішчанскім раёне Баранавіцкай, з 8 студзеня 1954 года Брэсцкай абласцей, з 25 снежня 1962 года ў Баранавіцкім раёне.

У Вялікую Айчынную вайну з канца чэрвеня 1941 года да 6 ліпеня 1944 года вёска акупіравана нямецка-фашысцкімі захопнікамі.

 Насельніцтва 
 XIX стагоддзе:
 1880-я — 51 двор, 562 жыхары.
 1897 год — 111 двароў, 675 жыхароў.
 XX стагоддзе:
 1921 год — 164 дамы, 927 жыхароў.
 1939 год — 982 жыхары.
 1959 год — 458 жыхароў.
 1970 год — 786 жыхароў.
 XXI стагоддзе:
 2005 год — 172 жыхары, 118 гаспадарак.

 Славутасці 
 Брацкая магіла савецкіх воінаў.
 На могілках пахаваны старшыня сельсавета А. К. Пятліцкі, забіты бандытамі ў 1948 годзе
 Свята-Георгіеўская царква (1994)

 Вядомыя асобы 
 Вячаслаў Іванавіч Валынец (нар. 1948) — беларускі мастак-графік і жывапісец.

 Літаратура 


 Спасылкі 

Катэгорыя:Крошынскі сельсавет
Катэгорыя:Населеныя пункты Баранавіцкага раёна